Clownic aterra al Port de Sagunt amb el seu espectacle 'Turist (or not turist)'
16 de novembre 2021

La companyia de teatre gestual còmic Clownic recalarà a la Casa Municipal de Cultura del Port de Sagunt este divendres, 19 de novembre, a partir de les 20.30 hores per a presentar el seu nou espectacle _Turist (or not turist)_, una divertidíssima representació d'hora i mitja de duració que gira al voltant del món del turisme organitzat.

En _Turist (or not turist)_, Clownic planteja, a través de l'humor sense paraules –marca de la casa–, un ventall de situacions hilarants amb un únic objectiu: fer riure el públic cada deu segons.

Les entrades per a assistir a l'obra, apta per a totes les edats, es poden adquirir per 9 euros en la pàgina web Servientradas fent clic en l'[**enllaç**](https://www.servientradas.com/espectaculo/AYUNTAMIENTO_DE_SAGUNTO/6/tourist.html).

La formació Clownic és un trio còmic compost per Carles Bigorra, Gerard Domènech i Edu Méndez. Enric Ases, per la seua banda, dirigix esta producció.

Durant el desenvolupament de l'espectacle es contemplaran per part de l'organització totes les mesures de seguretat i prevenció enfront de la COVID-19 indicades per les autoritats sanitàries. Així mateix, el públic assistent tindrà l'obligació de respectar esta normativa.

![](/media/ol5cmj5x/02_c2_cartel_turistornotturist.jpg?width=600.7954545454546&height=850)

*   [](http://www.facebook.com/sharer.php?u=https://aytosagunto.es/va/actualitat/clownic-aterra-al-port-de-sagunt-amb-el-seu-espectacle-turist-or-not-turist/ "Facebook")
*   [](http://twitter.com/share?url=https://aytosagunto.es/va/actualitat/clownic-aterra-al-port-de-sagunt-amb-el-seu-espectacle-turist-or-not-turist/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/clownic-aterra-al-port-de-sagunt-amb-el-seu-espectacle-turist-or-not-turist/ "Linked In")
*   [](mailto:?body=https://aytosagunto.es/va/actualitat/clownic-aterra-al-port-de-sagunt-amb-el-seu-espectacle-turist-or-not-turist/)